2001/538/EY: Komission päätös, tehty 16 päivänä heinäkuuta 2001, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta Uruguayn eläinten terveystilanteen huomioon ottamiseksi (tiedoksiannettu numerolla K(2001) 2205)



Virallinen lehti nro L 193 , 17/07/2001 s. 0031 - 0032



Komission päätös, tehty 16 päivänä heinäkuuta 2001, eläinten terveyttä koskevista edellytyksistä ja eläinlääkärintodistuksista tuoreen lihan tuonnissa tietyistä Etelä-Amerikan maista tehdyn päätöksen 93/402/ETY muuttamisesta Uruguayn eläinten terveystilanteen huomioon ottamiseksi (tiedoksiannettu numerolla K(2001) 2205) (2001/538/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 14 ja 22 artiklan, sekä katsoo seuraavaa: (1) Eläinten terveyttä koskevista edellytyksistä ja eläinlääkärintodistuksista tuoreen lihan tuonnissa Argentiinasta, Brasiliasta, Chilestä, Kolumbiasta, Paraguaysta ja Uruguaysta säädetään komission päätöksessä 93/402/ETY(3), sellaisena kuin se on viimeksi muutettuna päätöksellä 2001/537/EY(4). (2) Suu- ja sorkkatautitapauksia on havaittu Uruguayssa 23 päivästä huhtikuuta 2001 lähtien, ja maassa on otettu käyttöön suu- ja sorkkataudin vastainen nautaeläinten rokotusohjelma. (3) Komissio keskeytti suu- ja sorkkataudille alttiiden eläinlajien tuoreen lihan kaikkien laatuluokkien tuonnin yhteisöön komission päätöksellä 2001/388/EY(5). (4) Komission tarkastuskäynnillä 25-29 päivänä kesäkuuta 2001 perehdyttiin suu- ja sorkkataudin epidemiologiseen tilanteeseen ja toteutettuihin torjuntatoimenpiteisiin. (5) Tarkastuskäynnin aikana tehdyt havainnot herättävät epäilyjä Uruguayssa suu- ja sorkkataudin nykytilanteessa toteutettujen torjuntatoimenpiteiden tehokkuudesta, erityisesti tautitapausten lukumäärän, eläinten siirtojen valvonnan ja lihan kypsyttämisprosessin osalta. (6) Uruguayn toimivaltaiset viranomaiset pyrkivät poistamaan tällaiset epäilyt ja tämän vuoksi on tarpeen jatkaa suu- ja sorkkataudille alttiiden eläinlajien tuoreen lihan kaikkien laatuluokkien tuontikieltoa yhteisöön päätöksen 2001/388/EY mukaisesti ainakin siihen asti, kun havaitut puutteet on korjattu ja tautitilanne on tasapainottunut. (7) Tuontiolosuhteiden selventämiseksi on tarpeen kumota päätös 2001/537/EY ja muuttaa päätös 93/402/ETY vastaavasti. (8) Tätä päätöstä tarkastellaan uudelleen tilanteen kehityksen perusteella. (9) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 93/402/ETY liite II tämän päätöksen liitteellä. 2 artikla Kumotaan päätös 2001/537/EY. 3 artikla Tätä päätöstä sovelletaan 16 päivästä heinäkuuta 2001. 4 artikla Tämä päätös on osoitettu kaikille jäsenvaltioille. Tehty Brysselissä 16 päivänä heinäkuuta 2001. Komission puolesta David Byrne Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 179, 22.7.1993, s. 11. (4) Ks. tämän virallisen lehden sivu 29. (5) EYVL L 137, 19.5.2001, s. 33. LIITE "LIITE II TODISTUKSEN MYÖNTÄMISEKSI VAADITTAVAT ELÄINTEN TERVEYTTÄ KOSKEVAT TAKEET ((Taulukon kirjaimet (A, B, C, D, E, F, G ja H) viittaavat tämän päätöksen liitteessä III olevassa 2 osassa kuvattuihin eläinten terveyttä koskeviin takeisiin, joita sovelletaan kaikkiin tuotteisiin ja alkuperiin tämän päätöksen 2 artiklan mukaisesti; ajatusviiva (-) tarkoittaa, että tuontia ei sallita.)) >TAULUKON PAIKKA> IR: Ihmisravinnoksi. LV: Lämpökäsiteltyjen lihavalmisteiden teolliseen valmistukseen: 1= sydämet 2= maksat 3= puremalihakset 4= kielet. LR: Lemmikkieläinten ruokien teolliseen valmistukseen."